Գրիգոր Հարությունյան (հաղորդավար)

Գրիգոր Գևորգի Հարությունյան (), հայ հաղորդավար, մեկնաբան։

Կենսագրություն 
Գրիգոր Հարությունյանը ծնվել է 1956 թվականի դեկտեմբերի 21-ին, Երևանում։ 1979 թվականին ավարտել է Երևանի ժողովրդական տնտեսության ինստիտուտը։ Նույն թվականին հրավիրվել է Հայաստանի պետական հեռուստատեսություն` աշխատելու որպես հաղորդավար։ Այդ արվեստում նրա ուսուցիչը եղել է հաղորդավար Աիդա Ներսիսյանը։ 1991-1993 թվականներին եղել է ՀՀ հեռուստատեսության և ռադիոյի  լրագրող և «Լրաբեր» լրատվական ծրագրի մեկնաբան, 1993 թվականին՝ հեռուստատեսության հաղորդավարների բաժնի վարիչը։
Եղել է «Արմենիա» հեռուստաընկերության «Ժամը» լրատվական ծրագրի ղեկավար և մեկնաբան։ 2001-2003 թվականներին աշխատել է «Երևան» հեռուստաընկերությունում՝ որպես հաղորդման հեղինակ և վարող։ 2012-2015 թվականներին աշխատել է «Կենտրոն» հեռուստաընկերությունում՝ որպես «Էպիկենտրոն» լրատվական ծրագրի մեկնաբան։

Մրցանակներ 
«Տարվա հաղորդավար», 2013 թվական

Ծանոթագրություններ

Արտաքին հղումներ 
 Գրիգոր Հարությունյանի կենսագրությունը AV Production կայքում 

1956 ծնունդներ
Դեկտեմբերի 21 ծնունդներ
Երևան քաղաքում ծնվածներ
Հայ հաղորդավարներ
ՀՊՏՀ շրջանավարտներ